ທ່ານນາງຄລິນຕັນ ປະຕິເສດ ບໍ່ໄດ້ກົດດັນໃຫ້ອິນເດັຽ ປັບປຸງ ຄວາມສັມພັນ ກັບປາກິສຖານ
ຂ່າວສຳຄັນອື່ນໆ: ເຮືອບິນຣົບປາກິສຖານ ໂຈມຕີບ່ອນຫຼົບລີ້ ຮອງຫົວໜ້າ ກຸ່ມທາລີບານ; ຕຳຣວດອິນໂດເນເຊັຽ ກວດເບິ່ງສົບ ພວກໂຈມຕີສະລະຊີບ; ທ່ານເຊລາຢາ ຈະເ
ຣັຖມຸນຕຣີ ການຕ່າງປະ ເທດສະຫະຣັດ ທ່ານນາງ HILLARYCLINTON ປະຕິເສດວ່າ ສະຫະຣັດ ບໍ່ໄດ້ກົດດັນ ໃຫ້ອິນເດັຽ ປັບປຸງ ຄວາມສັມພັນກັບປາກິສຖານ ທັງໆທີ່ອິນ ເດັຽເຊື່ອວ່າ ປາກິສຖານ ບໍ່ໄດ້ດຳເນີນການ ຢ່າງ ພຽງພໍເພື່ອຍຸຕິ ການກໍ່ການຮ້າຍ ຂ້າມຊາຍແດນນັ້ນ ທ່ານນາງ CLINTON ກ່າວຕໍ່ພວກນັກຂ່າວ ໃນວັນເສົາມື້ນີ້ ທີ່ເມືອງມູມໄບ ສູນກາງການຄ້າ ຂອງອິນເດັຽບ່ອນທີ່ ເຈົ້າໜ້າທີ່ອິນເດັຽ ເຊື່ອວ່າ ພວກກໍ່ການຮ້າຍ ທີ່ມີສ່ວນພົວພັນກັບປາກິສຖານ ໄດ້ສັງຫານ 166 ຄົນ ໃນລະຫວ່າງ ການໂຈມຕີ ເມື່ອເດືອນພະຈິກປີກາຍນີ້ ທ່ານນາງ CLINTON ຊີ້ແນະວ່າ ປາກິສຖານ ໄດ້ດຳເນີນການ ຫລາຍຢ່າງໃນໄລຍະ ບໍ່ເທົ່າໃດເດືອນ ຜ່ານມານີ້ ເພື່ອຮັບມື ກັບພວກກໍ່ການຮ້າຍພາຍໃນປາກິສຖານ ແລະທ່ານນາງ ສເນີແນະວ່າ ໃນໄວໆນີ້ ຈະມີການເອົາ ມາຕການເພື່ອນຳເອົາໂຕ ພວກທີ່ຮັບຜິດຊອບ ໃນການໂຈມຕີ ເມືອງມູມໄບ ມາລົງໂທດ ທ່ານນາງCLINTON ຢືນຢັດວ່າ ສະຫະຣັດ ບໍ່ໄດ້ກົດດັນ ໃຫ້ພວກຜູ້ນຳ ຂອງປາກິສຖານແລະອິນເດັຽ ເປີດການເຈຣະຈາ ເພື່ອປັບປຸງ ຄວາມສັມພັນ ໂດຍເວົ້າວ່າ ສຸດແລ້ວແຕ່ຣັຖບານ ຂອງປະເທດທັງ 2 ຈະຊອກຫາ ຊ່ອງທາງແກ້ໄຂ ບັນຫາຂັດແຍ້ງ ເຈົ້າໜ້າທີ່ກອງທັບ ປາກິສຖານ ກ່າວວ່າ ເຮືອບິນຣົບອາຍພົ່ນຂອງປາກິສຖານ ໄດ້ໂຈມຕີ ບ່ອນຫຼົບລີ້ ພວກຫົວຮຸນແຮງຂອງ ກຸ່ມຂຸນເສິກອະວຸໂສທາລີບານ ໂດຍໄດ້ສັງຫານ ພວກທີ່ສົງສັຍວ່າ ເປັນກະບົດ 6 ຄົນໃນວັນເສົາ ມື້ນີ້ ເຈົ້າໜ້າທີ່ເວົ້າວ່າ ການໂຈມຕີ ທາງອາກາດ ໄດ້ທຳລາຍທີ່ໝັ້ນຂອງນາຍ HAKIM ULLAH ໃນເຂດຊົນເຜົ່າ ທາງພາກ ຕາເວັນຕົກສຽງເໜືອຂອງປາກິສຖານ ແຕ່ຍັງບໍ່ທັນ ເປັນທີ່ຈະແຈ້ງ ເທື່ອວ່ານາຍ ULLAH ຢູ່ທີ່ນັ້ນຫລືບໍ່ ໃນເວລາ ທີ່ມີການໂຈມຕີ ນາຍ ULLAH ເປັນຮອງນາຍ BETULLAH MEHSUDຜູ້ນຳຂອງ ກຸ່ມທາລີບານ ໃນປາກິສຖານ ທີ່ມີການ ຖິ້ມໂທດໃສ່ວ່າ ເປັນຜູ້ ຮັບຜິດຊອບໃນການໂຈມຕີ ເປົ້າໝາຍ ຂອງຣັຖບານ ແລະພົລເຮືອນ ຈຳນວນນຶ່ງ ນອກນັ້ນຍັງເປັນທີ່ ເຊື່ອກັນວ່າ ນາຍ MEHSUD ເປັນພັນທະມິດ ທີ່ສຳຄັນ ຂອງພວກຣົບກຸ່ມກໍ່ການຮ້າຍ AL-QAIDA ໃນປາກິສຖານ ການບຸກໂຈມຕີ ຂອງຣັຖບານ ປາກິສຖານຕໍ່ພວກກະບົດ ທາລີບານ ໃນເຂດ ພາກຕາເວັນຕົກ ສຽງເໜືອ ຂອງປະເທດ ເຮັດໃຫ້ມີຜູ້ອົພຍົບຫລົບພັຍ ຫລາຍກວ່າ 2 ລ້ານຄົນ ຄະນະສືບສວນຂອງອິນໂດເນ ເຊັຽ ກຳລັງດຳເນີນງານໃນວັນເສົາມື້ນີ້ເພື່ອພິສູດ ສົບຂອງພວກໂຈມຕີ ສະລະຊີບ 2 ຄົນ ທີ່ໄດ້ໂຈມຕີ ໂຮງແຮມຫຣູຫຣາ 2 ແຫ່ງທີ່ນະຄອນຫລວງ ຈາກາຕ້າ ໃນຕອນເຊົ້າ ວານນີ້ ມີ 8 ຄົນ ເສັຽຊີວິດແລະອີກຢ່າງນ້ອຍ 50 ຄົນ ໄດ້ຮັບບາດເຈັບ ຈາກເຫດຣະເບີດ ທີ່ມີຂຶ້ນເກືອບພ້ອມໆກັນ ຢູ່ຂ້າງໃນ ໂຮງແຮມ RITZ-CARLTON ແລະໂຮງແຮມ MARRIOTTທີ່ນະຄອນຫລວງ ຈາກາຕ້າ ຂອງອິນໂດເນເຊັຽ ພວກທີເສັຽຊີວິດ ແມ່ນມີຮວມທັງຊາວອະເມຣິກັນ, ອອສເຕຣເລັຽ, ການາດາ ແລະນິວຊີແລນດ໌ ຣະເບີດລູກທີ 3ທີ່ຍັງບໍ່ທັນແຕກ ໄດ້ຖືກພົບເຫັນ ໃນເວລາຕໍ່ມາ ຢູ່ຂ້າງໃນ ໂຮງແຮມ MARRIOTT ຜູ້ບັນຊາການຕຳຣວດ ໃນເຂດ ນະຄອນຫລວງ ຈາກາຕ້າ ທ່ານ WAHYONO ກ່າວວ່າ ຜູ້ໂຈມຕີສະລະຊີບ ໄດ້ພັກເປັນແຂກ ຢູ່ທີ່ໂຮງແຮມທັງ 2 ແລະໄດ້ປະກອບ ອຸບປະກອນຣະເບີດໃນຫ້ອງ ຂອງພວກເຂົາເຈົ້າ ຣັຖມຸນຕຣີ ຮັກສາຄວາມປອດພັຍ ຂອງອິນໂດເນເຊັຽ ທ່ານWIDODO ADI SUCIPTO ກ່າວວ່າ ຣະເບີດທັງ 2 ໄດ້ເຮັດໂດຍ ດິນຣະເບີດ ຂນາດແຮງ ປະທານາທິບໍດີ ທີ່ຖືກໂຄ່ນລົ້ມ ຂອງຮອນດູຣັສ ທ່ານ MANUEL ZELAYAກ່າວໃນ ມື້ວານນີ້ວ່າ ທ່ານມີແຜນການ ທີ່ຈະ ເດີນທາງ ກັບຄືນປະເທດ ແລະເຂົ້າຮັບ ຕຳ ແໜ່ງຄືນໃໝ່ ດ້ວຍການບັນລຸຂໍ້ຕົກລົງຈາກ ການເຈຣະຈາໄກເກັ່ຽທີ່ໄດ້ຮັບການໜຸນຫລັງ ຈາກສະຫະຣັດ ຊຶ່ງກຳນົດ ຈະໄຂຂຶ້ນ ໃນວັນເສົາມື້ນີ້ຫລືບໍ່ກໍຕາມ ການເຈຣະຈາຫາຣື ແມ່ນແນໃສ່ ເພື່ອຊອກຫາຊ່ອງທາງ ເຮັດໃຫ້ວິກິຕການທາງດ້ານການເມືອງ ໃນຮອນດູຣັສ ສິ້ນສຸດລົງ ດ້ວຍສັນຕິວິທີ ທ່ານ ZELAYAໄດ້ຕັ້ງກຳນົດທ່ຽງຄືນ ວັນເສົາມື້ນີ້ ເປັນເສັ້ນຕາຍ ໃຫ້ການເຈຣະຈາຫາຣືທີ່ຄອສຕາຣິກາ ເປັນຜູ້ໄກ່ເກ່ັຽ ບັນລຸການຕົກລົງ ທີ່ອາດຟື້ນຟູອຳນາດຄືນໃຫ້ແກ່ທ່ານ ທ່ານບໍ່ໄດ້ເວົ້າວ່າ ເວລາໃດ ຫລືດ້ວຍວິທີໃດ ທ່ານຈະເດີນທາງກັບຄືນໄປ ຮອນດູຣັສ ຫລືທ່ານ ຈະດຳເນີນການແນວໃດ ຖ້າຫາກ ການເຈຣະຈາ ປະສົບກັບຄວາມລົ້ມແຫລວ ທ່ານ ZELAYA ໄດ້ຖືກໂຄ່ນລົ້ມ ໃນວັນທີ 28 ມິຖຸນາຜ່ານມາໂດຍພວກທະຫານ ແລະພວກຝ່າຍຄ້ານ ທີ່ກ່າວວ່າ ທ່ານພະຍາຍາມ ຈະປ່ຽນແປງ ຣັຖທັມມະນູນແບບຜິດກົດໝາຍ ເພື່ອໃຫ້ທ່ານ ໄດ້ຮັບຕຳແໜ່ງ ເປັນປະທານາທິບໍດີ ຕໍ່ໄປ ມືປືນຊາວໂຊມາເລັຽໄດ້ຈີ້ເອົາໂຕ ພະນັກງານ ໃຫ້ການຊ່ອຍເຫລືອບັນເທົາທຸກ ຊາວຕ່າງປະເທດ 3 ຄົນ ໃນພາກເໜືອ ຂອງ ປະເທດເຄນຢາ ບຸກຄົນທັງ 3ໄດ້ຖືກລັກພາໂຕ ໃນຕອນເຊົ້າ ວັນເສົາມື້ນີ້ ໃນການບຸກໂຈມຕີ ທີ່ຫົວເມືອງຊາຍແດນMANDERA ສັນຊາດ ຂອງພວກພະນັກງານ ບັນເທົາທຸກ ແລະອົງການ ທີ່ເຂົາເຈົ້າເຮັດວຽກໃຫ້ນັ້ນ ຍັງບໍ່ທັນ ເປັນທີ່ຮູ້ ຈັກເທື່ອ ໃນເວລານີ້ ໃນຕົ້ນອາທິດນີ້ທີ່ປຶກສາ ທາງທະຫານ ຂອງຝຣັ່ງ 2 ຄົນ ກໍຖືກລັກພາໂຕ ມີລາຍງານວ່າບຸກຄົນທັງ 2ໄດ້ຖືກຈັບໂຕໄວ້ ໂດຍກຸ່ມຫົວຮຸນແຮງມຸສລິມ AL-SHABAB ກະຊວງ ການຕ່າງປະເທດຝຣັ່ງກ່າວວ່າ ຜູ້ຊາຍ ທີ່ຖືກລັກພາໂຕທັງ 2 ເປັນເຈົ້າໜ້າທີ່ທີ່ພວມຢູ່ໃນລະຫວ່າງ ການປະຕິບັດງານ ເພື່ອໃຫ້ການຊ່ອຍເຫຼືອແກ່ຣັຖບານໂຊມາເລັຽ ຍັງບໍ່ທັນເປັນທີ່ ຈະແຈ້ງເທື່ອວ່າ ຊາວຝຣັ່ງທັງ 2ໄດ້ຖືກລັກພາໂຕ ເພື່ອຮຽກເງິນຄ່າໄຖ່ ຫລື ຍ້ອນເຫດຜົນ ທາງດ້ານການເມືອງ ໂຊມາເລັຽ ໄດ້ປະສົບກັບ ຄວາມວຸ້ນວາຍ ລຸນຫຼັງທີ່ໄດ້ເກີດ ການຕໍ່ສູ້ພາຍໃນແລະພວກ ຊາວຕ່າງປະເທດ ມັກຈະຕົກເປັນເປົ້າ ໃນການຖືກລັກພາໂຕ ຜູ້ມີສິດປ່ອນບັດ ໃນ MAURITA NIA ກຳລັງພາກັນ ໄປລົງຄະແນນສຽງໃນການ ເລືອກເອົາ ປະທານາທິບໍດີຄົນໃໝ່ບໍ່ຮອດນຶ່ງປີ ຫລັງຈາກຜູ້ນຳຄົນທຳອິດຂອງປະເທດທີ່ໄດ້ຖືກ ຮັບເລືອກ ຢ່າງເສຣີ ຖືກໂຄ່ນລົ້ມ ໃນການກໍ່ ຣັຖປະຫານ ນາຍພົນ MOHAMED OULD ABDEL AZIZ ແມ່ນຜູ້ສະມັກ ຄົນນຶ່ງ ໃນການເລືອກຕັ້ງເທື່ອນີ້ ນາຍພົນ AZIZ ເປັນຜູ້ໂຄ່ນລົ້ມ ປະທານາທິບໍດີ SIDI OULD CHEIKHABDALLAHI ໃນເດືອນສິງຫາ ປີກາຍ ຫລັງຈາກນັ້ນ ນາຍພົນ AZIZ ກໍໄດ້ແກ້ໄຂຣັຖທັມມະນູນ ອະນຸຍາດໃຫ້ ນາຍທະຫານ ເບັ້ຽບຳນານ ສະມັກເຂົ້າ ແຂ່ງຂັນເອົາຕຳແໜ່ງ ທາງການເມືອງໄດ້ ກ່ອນທີ່ທ່ານ ຈະລາອອກ ເວລານີ້ ນາຍພົນ AZIZປະເຊີນໜ້າ ກັບຄູ່ແຂ່ງ ທີ່ຮວມທັງ ຜູ້ນຳຂອງ ພັກຝ່າຍຄ້ານ ທ່ານ AHMED OULDDADAH ຊຶ່ງໄດ້ຮັບຄະແນນສຽງ ຫລາຍເປັນອັນດັບ 2 ໃນການເລືອກຕັ້ງ ຂອງ MAURITANIAໃນປີ 2007 ທ່ານ DADAH ເປັນຄົນມາຈາກ ປະຊາຄົມປູກຝັງ ໃນບໍຣິເວນຊາຍແດນSENEGAL ແລະຄາດວ່າ ທ່ານຈະໄດ້ຮັບ ການສນັບສນຸນ ເປັນຢ່າງດີ ໃນເຂດບ້ານເກີດຂອງທ່ານ